# Georgia Harrison

Georgia Harrison (Redbridge, 12 de desembre de 1994) és una personalitat del món de la televisió britànica. Va fer el seu debut televisiu al programa de telerealitat The Only Way in Essex (2014).

## Primers anys

Va néixer el 12 de desembre del 1994 a Redbridge, Londres. Va tenir problemes acadèmics per un TDAH no diagnosticat al llarg de la seva infància i adolescència fins al punt de ser el el motiu pel qual la van fer fora de l'institut.
Abans de començar a treballar al món de la telerealitat va treballar com a assistent personal.

## Carrera professional

Va entrar a formar part del repartiment de la tretzena temporada del programa de telerealitat The Only Way Is Essex el 2014. Només va formar part d’una temporada, va ser expulsada perquè anava beguda a les filmacions.
L’any 2017 Harrison va ser concursant del programa de cites de ITV2 Love Island. Va entrar al concurs el dia 34 com la darrera de les “noies atractives”. Va ser descartada dotze dies després juntament amb Sam Gowland. El 2018 va aparèixer al programa Celebrity Ghost Hunt de la cadena británica 5Star.
Va participar al programa de l'MTV The Challenge: War of the Worlds i va acabar en vuitè lloc el 2019. Aquell mateix any va participar en una segona edició d’aquesta emissió i va ser eliminada al desè episodi.
Després de la seva experiència com a víctima de pornovenjança va participar al documental Revenge Porn: Georgia vs. Bear.També va aparèixer a la primera temporada del programa Celebrity Ex on the Beach. Està planficat que el 2024 aparegui a la sisena temporada de Celebrity SAS: Who Dares Wins.
L’octubre del 2023 va declarar a una entrevista al diari The Sun que havia mantingut converses amb el Partit Laborista britànic sobre la possibilitat d’esdevenir parlamentària per Essex.

## Activisme contra la violència sexual

L’any 2020 Harrison va ser víctima d’una venjança pornogràfica per part de la seva parella, Stephen Bear, al qual va conèixer a un concurs de l'MTV. Bear va compartir un vídeo de la parella al seu perfil d’OnlyFans; era una còpia d’una gravació d’un circuit tancat de televisió feta sense el consentiment de Harrison.
El 2023 el seu agressor va ser declarat culpable de vouyerisme i de mostrar imatges i vídeos privats amb contingut i va ser condemnat a 21 mesos de presó. Harrison va ser indemnitzada amb 207900£.
Després d’aquesta experiència va fer servir la seva història per crear consciència sobre la violència contra les dones i el consentiment al Regne Unit. El 2023 treballava com a activista per reclamar conseqüències legals dirigides a les plataformes de pornografia en línia que comparteixin imatges i vídeos fets sense consentiment.

## Reconeixements

L’any 2023 va ser reconeguda per la BBC a la llista anual de 100 dones inspiradores i influents del món.

## Referències

* ↑ «Georgia Harrison tells all in ITV documentary after Stephen Bear jailed for revenge porn videos» (en anglès). ITV, 18-03-2023. Arxivat de l'original el 02 agost 2023. [Consulta: 4 gener 2024].
* ↑ Parry, Mared. «Georgia Harrison reveals undiagnosed ADHD led to her being expelled from private school as a teen» (en anglès). Daily Mirror, 17-10-2021. Arxivat de l'original el 23 gener 2023. [Consulta: 4 gener 2024].
* ↑ «There's another new islander joining the Love Island villa – and you might have seen her before» (en anglès). Digital Spy, 06-07-2017. Arxivat de l'original el 25 novembre 2018. [Consulta: 4 gener 2024].
* ↑ «TOWIE stars enjoy double date at Thorpe Park for latest episode» (en anglès). Digital Spy, 17-10-2014. Arxivat de l'original el 21 octubre 2023. [Consulta: 4 gener 2024].
* ↑ «Love Island's Georgia Harrison says she was sacked from TOWIE for drinking too much» (en anglès). Digital Spy, 06-05-2021. Arxivat de l'original el 15 agost 2022. [Consulta: 4 gener 2024].
* ↑ «Georgia Harrison feared being sacked from TOWIE as she spills behind-the-scenes secrets» (en anglès). The Standard, 22-03-2023. Arxivat de l'original el 10 maig 2023. [Consulta: 4 gener 2024].
* ↑ «Meet new Love Island contestant Georgia Harrison who you might have seen on Towie» (en anglès). Metro, 06-07-2017. Arxivat de l'original el 13 juliol 2019. [Consulta: 4 gener 2024].
* ↑ «Love Island's Sam and Georgia are the latest couple to be dumped» (en anglès). Digital Spy, 19-07-2017. Arxivat de l'original el 10 maig 2023. [Consulta: 4 gener 2024].
* ↑ «Georgia Harrison reveals she hasn't slept for WEEKS since terrifying Celebrity Ghost Hunt as she reveals history of paranormal experiences» (en anglès). Ok, 27-02-2018. Arxivat de l'original el 21 setembre 2023. [Consulta: 4 gener 2024].
* ↑ «"MTV's 'The Challenge: War of the Worlds' : Everything You Need to Know About the Rookie Prospects".» (en anglès). People, 06-02-2019. [Consulta: 4 gener 2024].
* ↑ «Egg Pajamas and Scrunchies! 'The Challenge' 's Georgia Harrison Takes Us Through Her Suitcase» (en anglès). People, 28-08-2019. [Consulta: 4 gener 2024].
* ↑ «Georgia vs Bear: Viewers 'sick with rage' over Georgia Harrison documentary on Stephen Bear revenge porn» (en anglès). The Independent, 21-03-2023. [Consulta: 4 gener 2024].
* ↑ «Celebrity Ex on the Beach announces its official line-up» (en anglès). Digital Spy, 09-12-2019. [Consulta: 4 gener 2024].
* ↑ «Georgia Harrison 'had talks' about becoming Labour MP» (en anglès). Digital Spy, 09-12-2019. [Consulta: 4 gener 2024].
* ↑ Novak, Kim. «Love Island’s Georgia Harrison and Stephen Bear split amid cheating hotel claims» (en anglès), 09-07-2019. [Consulta: 4 gener 2024].
* ↑ Walsh, Aoife. «Georgia Harrison: I was living in fear of more sex footage» (en anglès). BBC, 19-03-2023. [Consulta: 4 gener 2024].
* ↑ «Georgia Harrison's £200k damages over Stephen Bear sex tape» (en anglès). BBC, 26-07-2023. [Consulta: 4 gener 2024].
* ↑ «Georgia Harrison: Sharing of explicit images without consent 'common' problem» (en anglès). BBC News, 19-03-2023. [Consulta: 4 gener 2024].
* ↑ «BBC 100 Women 2023: Who is on the list this year?» (en anglès). BBC, 21-11-2023. [Consulta: 4 gener 2024].